Suchinthana/ta-wikipedia huggingface dataset:
பதுமனார் (உரைநூல் ஆசிரியர்)

பதுமனார் 13ஆம் நூற்றாண்டில் வாழ்ந்த உரையாசிரியர்களில் ஒருவர். இவரைப் பதுமாசாரியர் எனவும் குறிப்பிட்டுள்ளனர்.

பதினெண் கீழ்க்கணக்கு நூல்களில் ஒன்றான  நாலடி நானூறு என்னும் நூலை ‘நாலடி’ எனச் சுருக்கி வழங்கி, பின்னர் சிறப்பு கருதி ‘நாலடியார்’ என வழங்குமாறு செய்தவர்.

பதுமனார் உரைச்சிறப்பு
நாலடியார் பாடல்களை அதிகார அடைவு செய்துள்ளது. திருக்குறள் அதிகார அடைவுப் பாங்கைப் பின்பற்றி அதிகாரத்துக்கு 10 பாடல் எனத் தொகுத்துக் கொள்கிறது. 
கால் நிலம் தோயாக் கடவுள் என வரும் கடவுள் வாழ்த்துப் பாடல் தொடருக்கு
நினைப்பவர் உள்ளங்களில் கடவுள் இருப்பதால் அவரது காலடி நிலத்தில் படுவதில்லை என விளக்குவது மிகச் சிறப்பாக உள்ளது.
குருடனுக்கு நிறத்தைக் காட்ட முடியாதது போன்றது அறிவு
கற்பு – தந்தை, தாய் போலக் கணவனும் ஒருவன் எனக் கொள்வது
நாலடியார் பாடல் (216) நட்பில் கடை, இடை, தலை நட்புகளுக்கு – கமுகு, தென்னை, பனை மரங்களை உவமை காட்டுகிறது. இதற்கு இந்த உரை தரும் விளக்கம்
கமுகு என்னும் பாக்கு மரத்தில் பட்ட காயம் ஆறாது. அதுபோல நட்பில் கடைப்பட்டவர் நண்பர் தவறிச் செய்த தீங்கை நினைத்துக்கொண்டே யிருப்பர்
தென்னை வண்டு குத்திப் பேணினால்தான் காய்க்கும். அதுபோல இடைப்பட்ட நண்பர் அவ்வப்போது உதவினால்தான் பயன்படுவர்
பனை ஒருமுறை நட்டுவிட்டால் காலமெல்லாம் காய்க்கும். சீவினாலும் கள்நீர் தரும். தலையாயார் நட்பு அதுபோலப் பயன்படும்.
திருக்குறளை மேற்கோள் காட்டி உரை எழுதும் பகுதிகள் பல உள்ளன.

கருவிநூல்
மு. அருணாசலம், தமிழ் இலக்கிய வரலாறு, பதின்மூன்றாம் நூற்றாண்டு, 2005

தமிழ்ப் புலவர்கள்
தமிழ் உரையாசிரியர்கள்
முள்ளங்கி

முள்ளங்கிக் கிழங்கின் (தாவர வகைப்பாடு : Raphanus sativus)  இலை, கிழங்கு, விதை முதலியவை மருத்துவத்தன்மை நிறைந்தவை. இவற்றை உட்கொண்டால் உடல் முழுவதும் சுத்தமான இரத்தம் எப்போதும் பாய்ந்தோடிக் கொண்டிருக்கும். மூன்றாம்  நூற்றாண்டில் இதன் பயன்பாடு இருந்ததாக, வரலாற்றுப் பதிவுகளால்அறிய முடிகிறது.

மேற்கு ஆசியாவைத் தாயகமாகக் கொண்ட முள்ளங்கிக்கிழங்கின் தாவர விஞ்ஞானப் பெயர், ராப்ஹான்ஸ் சாட்டிவஸ் என்பதாகும். பண்டைக்காலத்தில் எகிப்து, கிரீஸ், ரோம் போன்ற நாடுகளில் முள்ளங்கி அதிகம் பயிர் செய்யப்பட்டுள்ளது. தற்போது இந்தியா, இலங்கை உட்பட உலகில் உள்ள வெப்பமண்டலப் பிரதேச நாடுகள் அனைத்திலும் முள்ளங்கிக் கிழங்கு நன்கு பயிர் செய்யப்படுகிறது.

100 கிராம் முள்ளங்கிக் கிழங்கில் ஈரப்பதம் 9.4%ம் மாவுச்சத்து, 3%ம் உள்ளது. மீதியில் சிறிதளவு புரதம், கொழுப்பு, தாதுஉப்புகள், நார்ச்சத்து முதலியவை உள்ளன. வைட்டமின் சி வைட்டமின் பி காம்ப்ளக்ஸ் ஆகியவற்றுடன் இரும்புச்சத்தும் (0.4 மில்லி கிராம்), கல்சியமும் (35 மில்லி கிராம்), பாஸ்பரஸும்(22 மில்லிகிராம்) இருக்கின்றன. இதனால் கிழங்கைப் பச்சையாகவோ சாறாகவோ உணவில் சேர்த்துக்கொண்டால் நன்மைகள் அதிகம் கிடைக்கும்.

மேற்கோள்கள் 

 

be:Радыска
cs:Ředkvička
hsb:Radiska
ja:ハツカダイコン
nl:Radijs
pl:Rzodkiew
pnb:مولی
ru:Редис
தேன் நிலவு (திரைப்படம்)

தேன் நிலவு 1961-ஆம் ஆண்டு வெளிவந்த தமிழ்த் திரைப்படமாகும். ஸ்ரீதர் இயக்கத்தில் வெளிவந்த இத்திரைப்படத்தில் ஜெமினி கணேசன், வைஜெயந்திமாலா மற்றும் பலரும் நடித்திருந்தனர். A. Vincent was the cinematographer,

நகைச்சுவை மிளிர்ந்த இத்திரைப்படத்தில் ஏ.எம். ராஜாவின் இசையில் கவியரசு கண்ணதாசன் வரியில் அமைந்த பாடல்கள் அனைத்தும் பெரும் புகழ் பெற்றன. "ஓஹோ எந்தன் பேபி", "பாட்டுப் பாடவா", "காலையும் நீயே" போன்றவை புகழ் பெற்றவை. தமிழ்த் திரைப்படங்களில் அன்றைய நாளில் பெரும் புதுமையாக, இது பெரும்பாலும் காசுமீர் மாநிலத்தில் வெளிப்புறப்படப்பிடிப்பாக எடுக்கப்பட்டது.

பாடல்கள் 
கண்ணதாசன் இயற்றிய பாடல்களுக்கு ஏ. எம். ராஜா இசையமைத்திருந்தார்.

மேற்கோள்கள் 
 

1961 தமிழ்த் திரைப்படங்கள்‎
இந்தியத் தமிழ்த் திரைப்படங்கள்
ஸ்ரீதர் இயக்கிய தமிழ்த் திரைப்படங்கள்
ஜெமினி கணேசன் நடித்துள்ள திரைப்படங்கள்
வைஜெயந்திமாலா நடித்த திரைப்படங்கள்
கே. ஏ. தங்கவேலு நடித்த திரைப்படங்கள்
எம். என். நம்பியார் நடித்த திரைப்படங்கள்
நிஷா அகர்வால்

நிஷா அகர்வால் தெலுங்கு மற்றும் தமிழ்த் திரைப்படங்களில் நடித்து வரும் ஒரு இந்தியத் திரைப்பட நடிகை. இவர் மும்பையில் சுமன் அகர்வால், வினய் அகர்வால் தம்பதியினருக்கு மகளாகப் பிறந்தார். இவருடைய அக்கா காஜல் அகர்வால், பிரபல திரைப்பட நடிகையாவார். இவர் தெலுங்கில், வருண் சந்தேசுடன் நடித்த ஏமாய்ந்தி ஈ வேலா திரைப்படமும் தமிழில் விமலுடன் நடித்த [[இஷ்டம் (திரைப்படம்)|இஷ்டம்]]'' திரைப்படமும் இவருக்கு நல்லதொரு தொடக்கத்தினை அளித்தது.

திரைப்படங்கள்

குறிப்புகளும் மேற்கோள்களும் 

வாழும் நபர்கள்
1989 பிறப்புகள்
தெலுங்குத் திரைப்பட நடிகைகள்
தமிழ்த் திரைப்பட நடிகைகள்
மலையாளத் திரைப்பட நடிகைகள்
மல்லை சத்யா

மல்லை சி. ஏ. சத்யா (, பிறப்பு: டிசம்பர்  11 1963) தமிழ் நாட்டு அரசியல் கட்சியான மறுமலர்ச்சி திராவிட முன்னேற்றக் கழகத்தின் (மதிமுக) துணை பொதுச் செயலாளர் ஆவார். சி. ஏ. சத்யா என்ற இயற்பெயர் உடைய இவர் 10.12.1963 அன்று காஞ்சிபுரம் மாவட்டம், உத்திரமேரூர் ஒன்றியம், சாலவாக்கம் ஊராட்சியைச் சேர்ந்த குரும்பிறை என்கிற சிற்றூரில் சி. ஏகாம்பரம், நாகம்மாள் இணையருக்கு மகனாகப் பிறந்தார். 1996 ஆம் ஆண்டு நடைபெற்ற உள்ளாட்சி மன்றத் தேர்தலில் மாமல்லபுரம்  பேரூராட்சியில் போட்டியிட்டு தலைவராக வெற்றி பெற்றார். 2021 ஆம் ஆண்டு மதுராந்தகம் சட்டமன்ற தேர்தலில் திமுக கூட்டணியின் மதிமுக வேட்பாளராக உதயசூரியன் சின்னத்தில் போட்டியிட்டார்.

மேற்கோள்கள்
அன்டோனிசு சமராசு

அன்டோனிசு சமராசு Antonis Samaras (Antonis Samaras, , பிறப்பு 23 மே 1951) ஓர்  கிரேக்க பொருளியலாளரும்  அரசியல்வாதியும் ஆவார். கிரீசின் முக்கிய பழமைவாதக் கட்சியான  புதிய சனநாயகக் கட்சியின் தலைவராக 2009ஆம் ஆண்டு முதல் உள்ளார். சூன் 20, 2012 அன்று கிரீசின் 185வது பிரதமராகப் பொறுப்பேற்றுக் கொண்டார். 1989ஆம் ஆண்டில் நிதி அமைச்சராகவும் பின்னர் 1989 முதல் 1990 வரையும் 1990 முதல் 1992 வரையும் வெளியுறவுத் துறை அமைச்சராகவும்  பணியாற்றி உள்ளார். 2009ஆம் ஆண்டில் பண்பாட்டு அமைச்சராகப் பணியாற்றினார்.

1993ஆம் ஆண்டில் அவர் ஏற்படுத்திய பிரச்சினையால் தாம் அமைச்சராகப் பணியாற்றிய புதிய சனநாயகக் கட்சியின் அரசு கவிழக் காரணமாக இருந்தார். இருப்பினும் 2004ஆம் ஆண்டில் அக்கட்சியில் மீண்டும் இணைந்து 2009ஆம் ஆண்டின் பிற்பகுதியில் அக்கட்சியின் உட்கட்சித் தேர்தலில் கடுமையான போட்டிக்கிடையில் தேர்ந்தெடுக்கப்பட்டு தலைவராக பொறுப்பேற்றார்.  1974ஆம் ஆண்டில் உருவான இக்கட்சியின் ஏழாவது தலைவராவார்.

வாழ்க்கை வரலாறு 
ஏதென்சில் பிறந்த சமராசு அங்கு அவரது முப்பாட்டனார் நிறுவிய  ஏதென்சு கல்லூரியில் கல்வியைத் துவங்கி 1974இல் அம்ஹெர்ஸ்ட் கல்லூரியில் பொருளியலில் பட்டம் பெற்றார். தொடர்ந்து ஆர்வர்டு பல்கலைக்கழகத்தில் நிர்வாக மேலாண்மையில் முதுகலைப் பட்டம் பெற்றார்.  கிரேக்க நாடாளுமன்றத்தில் மெசேனியா என்ற தொகுதியின் உறுப்பினராக 1977-1996, 2007 - நடப்பு காலகட்டங்களில் தேர்ந்தெடுகப்பட்டுள்ளார். மேலும் நிதி, வெளியுறவு மற்றும் பண்பாட்டுத் துறை அமைச்சராக இருந்துள்ளார்.

மேற்கோள்கள்

வெளி இணைப்புகள் 

 Official website of Antonis Samaras (in Greek) 

|-

|-

1951 பிறப்புகள்
கிரேக்க அரசியல்வாதிகள்
வாழும் நபர்கள்
பொற்றாமரைக்குளம்

பொற்றாமரைக்குளம் இந்தியாவின் தமிழ்நாடு மாநிலத்தில் அமைந்துள்ள மதுரையிலுள்ள மீனாட்சியம்மன் கோவிலில் உள்ளது. தொன்மையான (பாண்டிய மன்னர்களின் தலைமையிடமாக விளங்கிய) பழம்பெரும் நகரம் மதுரை. இக்குளம் செவ்வக வடிவில், 165 அடி (50 மீட்டர்) x 120 அடி (37 மீட்டர்) பரப்பளவில் அமைக்கப்பட்டுள்ளது. பொற்றாமரைக்குளம் என்ற சொல், பொன் + தாமரை + குளம் எனப் பொருள் தரும். இந்தக் குளத்திற்கு ஞான தீர்த்தம், முக்தி தீர்த்தம், உத்தம தீர்த்தம், ஆதி தீர்த்தம் போன்ற பெயர்களுமுண்டு. இந்த பொற்றாமரைக் குளத்தின் வடக்குக் கரையில் உள்ள தூண்களில் சங்கப் புலவர்களின் உருவங்கள் உள்ளன. தென்கரை மண்டபச் சுவர்களில் திருக்குறள் பாக்கள் செதுக்கப்பட்டுள்ளன. மேலும், சுற்றுச் சுவர்களில் திருவிளையாடல் புராணக் கதைகள் சித்திரங்களாக வரையப்பட்டுள்ளன.

கும்பகோணம்
தஞ்சாவூர் மாவட்டம் கும்பகோணம் நகரின் நடுவில் பொற்றாமரைக்குளம்  என்ற பெயரில் ஒரு குளம் உள்ளது.

மேற்கோள்கள்

பிற இணைப்புகள்

 பொற்றாமரைக்குளத்தின் காணொளி (தினமலர் நாளிதழ்)

இவற்றையும் பார்க்கவும் 
 கும்பகோணம் பொற்றாமரைக்குளம்

மதுரை
தமிழ்நாட்டின் புண்ணிய தீர்த்தங்கள்
தமிழ்நாட்டிலுள்ள கோயில் குளங்கள்
ஹோவார்ட் ஹியூஸ்

{{Infobox person
| பெயர்        = ''ஹோவார்ட் ஹியூஸ்| image       = Howard Hughes.jpg
| birth_name  = Howard Robard Hughes, Jr.
| birth_date  = 
| birth_place = Humble, Texas, US
| death_date  = 
| death_place = Houston, Texas, US
| death_cause =
| resting_place = Glenwood Cemetery, Houston, Texas
| தேசியம் = அமெரிக்கன்
| education   = Thacher School
| alma_mater  = California Institute of Technology,Rice University (dropped out in 1924)
| home_town   = Houston, Texas
| residence   = Houston, Texas
| occupation  = Chairman of Hughes Aircraft
| boards        = Hughes Aircraft,Howard Hughes Medical Institute
| years_active = 1926–1976
| spouse      =  (alleged)
| net_worth   = USD $1.5 billion at the time of his death (approximately 1/1190th of US GNP)
| signature   = Howard Hughes signature.svg
| module      = 
}}ஹோவர்ட் ரோபார்ட் ஹியூஸ்''', ஜூனியர் (டிசம்பர் 24, 1905 [2] - ஏப்ரல் 5, 1976) ஒரு அமெரிக்க வர்த்தக புள்ளியாக இருந்தார். இவர் முதலீட்டாளர், பொறியாளர், திரைப்பட தயாரிப்பாளர், இயக்குநர், மற்றும் கொடையாளர் ஆகிய பன்முகங்களைக் கொண்டவர். இவர் உலகின் பணக்கார்களின் ஒருவராக இருந்தார். இவர் 1920 ஆண்டிற்கு பிறகு, பெரிய அளவிலான முதலீடுகளை செய்தும் சச்சரவு மிக்க படங்களை உருவாக்கியும் சிறந்த திரைப்படத் தயாரிப்பாளராக பிரபலமடைந்தார். இவற்றுள் குறிப்பிடத்தக்க படங்களில் தி ராக்கட்(1928), ஹெல்ஸ் ஏஞ்சல்ஸ்(1930), ஸ்கேர்ஃபேஸ்(1932), மற்றும் தி அவுட்லா(1943) ஆகிய குறிப்பிடத்தக்கவை. வரலாற்றில் குறிப்பிடத்தக்க வானூர்தியாளர்களில் ஹியூஸ் முக்கியம் வாய்ந்தவர். இவர் பல உலக சாதனைகளை செய்துள்ளார். ஹியூஸ் எச்-1 ரேசர் மற்றும் எச்-4 "எர்குளிஸ்" ஆகியவற்றையும் உருவாக்கியவர் இவரே. அமெரிக்க வானூர்திகளுடன் இணைந்த டிரான்ஸ் வேர்ல்டு வானூர்திகளை விரிவாக்கினார்.

இளைய பருவம்
இவர் பிறந்த இடம் ஹம்பிள் அல்லது ஹௌஸ்டன், டெக்சஸ் என்று அறியப்படுகிறது. பிறந்த தேதியும் சரியாக அறிய முடியவில்லை. எனினும் இவர் கிறிஸ்துமஸ் தினத்தன்று  பிறந்ததாக குறிப்பிடுகிறார். இவர் பெற்றோர் மிசௌரியைச் சேர்ந்த ஆங்கிலேயர்கள் ஆவர்.
சிறு வயதில் விளையாட்டில் ஈடுபாடு கொண்டவராக விளங்கினாலும் போட்டியிட நம்பிக்கையின்றி வெகு விரைவில் ஆர்வமிழந்தார்  தலை சிறந்த ஆட்டக்காரர்களுடனும் விளையாடியுள்ளார். தன் தந்தையின் மரணத்திற்கு பின் ரைஸ் பல்கலைக்கழகத்தில் தன் படிப்பை நிறுத்திக் கொண்டார்.
திருமணத்திற்கு பின் மனைவியுடன் லாஸ் ஏஞ்சலசிற்கு குடி பெயர்ந்தார

மேற்கோள்கள் 

அமெரிக்கர்கள்
1905 பிறப்புகள்
1976 இறப்புகள்
அமெரிக்க வான்-விண்வெளிப் பொறியியலாளர்கள்
அமெரிக்கக் கண்டுபிடிப்பாளர்கள்
ஆங்கில அமெரிக்கர்கள்
ஆத்தங்குடி தரைக் கற்கள்

ஆத்தங்குடி தரைக் கற்கள் (Aththangudi Floor Tiles) சிவகங்கை மாவட்டம் காரைக்குடி நகரை அடுத்து அமைந்துள்ள ஆத்தங்குடி என்னும் செட்டிநாட்டுக் கிராமத்திலிருந்து தயாராகும் அழகிய பூவேலை நிறைந்த தரைக் கற்கள் ஆகும்.

தரைக் கற்கள் தயாரிப்பு ஒரு குடிசைத் தொழில்
ஆத்தங்குடி எனும் இந்த சிற்றூரில் பாரம்பரியமிக்க பூவேலை மிக்க தரைக் கற்கள் தயாரிப்பு ஒரு குடிசைத் தொழிலாக நடைபெற்று வருவது வியப்புக்குரிய செய்தி. சுமார் 35க்கும் அதிகமான தயாரிப்பாளர்கள் தங்கள் குடும்ப பரம்பரைத் தொழிலாக (மூன்று தலைமுறைகள்) பூக்கற்களைத் தயாரித்து தென்னிந்திய நகரங்களுக்கும், பிரான்ஸ், சிங்கப்பூர், மலேசியா, மியான்மர், இலங்கை போன்ற நாடுகளுக்கும் அனுப்பி வருகின்றனர்.ஆத்தங்குடி தரை ஓடுகளுக்கு புவிசார் குறியீடு பெறுவதற்கு முயற்சிகள் மேற்கொள்ளப்பட்டு வருகிறது.

தரைக் கற்கள் பதித்த செட்டிநாட்டு வீடுகள் 
தமிழகத்தைப் பொறுத்தவரை 20 ஆம் நூற்றாண்டில் செட்டிநாட்டில்தான் கட்டடக்கலை பெரிய அளவில் உண்மையான கலைக் கண்ணோட்டத்தில் வளர்க்கப்பட்டது எனலாம். இதற்கு இப்பகுதியில் பல ஆண்டுகளுக்கு முன்பு விசாலமாகக் கட்டப்பட்டு இரண்டு அல்லது மூன்று தலைமுறைகளைக் கடந்து இன்றும் கண்ணைக் கவரும் வேலைப்பாடுகளுடன் புதுப் பொலிவு மாறாமல் விளங்கும் செட்டிநாட்டு வீடுகளே சாட்சி. செட்டிநாட்டில் ஆத்தங்குடி, அரிமளம், கண்டனூர், காரைக்குடி, கடியாபட்டி, கானாடுகாத்தான், கோட்டையூர், கோனாபட்டு, சிறுகூடல்பட்டி, தேவகோட்டை, பள்ளத்தூர், புதுவயல், ராங்கியம், ராயவரம், வலையபட்டி போன்ற ஊர்களில் கட்டப்பட்டுள்ள அழகிய வேலைப்பாடமைந்த வீடுகளில் இந்த ஆத்தங்குடி தரைக் கற்கள் மட்டுமே பதிக்கப்படுவது வழக்கம். இந்த வகை கற்கள் எட்டு சதுர அங்குலம், பத்து சதுர அங்குலம், பனிரெண்டு சதுர அங்குலம் என்ற மூன்று அளவுகளில் தயாரிக்கப்படுவதாகத் தெரிகிறது.

தரைக் கற்கள் சிறப்பு 
இத்தனை சிறப்பு இந்த தரைக் கற்களுக்கு எப்படிக் கிடைத்தது? கோடையில் குளிர்ச்சியையும், குளிர்காலத்தில் சிறிது கதகதப்பையும் அளிக்கும் கிரானைட் கற்கள் மிக விலை அதிகம். பளிங்குக் கற்களைப் (மார்பிள்) பதித்த தரைகள், குளிர் காலத்தில் மிகவும் குளிர்ச்சியாய் உள்ளன. பழங்காலம் தொட்டு ஆத்தங்குடியில் தயாரிக்கப்படும் கற்களுக்கு இப்பகுதியில் கிடைக்கும் ஒருவகை வாரிமண் பயன்படுத்தப்படுகிறது என்கிறார்கள். அடுத்து கண்ணைக்கவரும் 4,000க்கும்  மேற்பட்ட பூ வடிவங்கள் தரைக் கற்கள் தயாரிப்பில் பயன்படுத்தப்படுகிறது. இவற்றை மெருகூட்டத் தேவை இல்லை. நீண்ட நாள் உழைப்பு, மிதமான குளிர்ச்சி மற்றும் நிறம் மங்காத சாயங்களின் பயன்பாடு  போன்றவை நுகர்வோரைப் பெரிதும் கவர்கின்றன.

ஆத்தங்குடி தரை ஓடுகள் மீது அவதூறு
விஜய் தொலைக்காட்சியின் 2024ஆம் ஆண்டின் பிக்பாஸ் போட்டியின் போது, ஒரு போட்டியாளர் ஆத்தங்குடி தரை ஓடுகள் குறித்து அவதூறாக பேசியமைக்கு, நிகழ்ச்சி தொகுப்பாளர் நடிகர் விஜய் சேதுபதி மீது, ஆத்தங்குடி தரை ஓடுகள் உற்பத்தி செய்யும் தொழிலாளர்கள் மற்றும் உரிமையாளர்கள் 16 டிசம்பர் 2024 அன்று காரைக்குடி காவல் நிலையத்தில் புகார் மனு தாக்கல் செய்துள்ளனர்.

வெளி இணைப்புகள்
 சவுந்தர்யம் மிளிரும் ஆத்தங்குடி டைல்ஸ்﻿ 
 athangudi tiles.DAT (Video)

 Aura of Athangudi tiles The Hindu Saturday, Feb 02, 2008

மேற்கோள்கள்

தமிழர் கட்டிடக்கலை
சிவகங்கை மாவட்டம்
கட்டிடப் பொருட்கள்
ஏ. பீம்சிங்

ஏ. பீம்சிங் (15 அக்டோபர் 1924 - 16 சனவரி 1978) தமிழ்த் திரையுலகின் முக்கிய இயக்குநர்களில் ஒருவராவார். இயக்குநர், தயாரிப்பாளர், தொகுப்பாளர் மற்றும் திரைக்கதை எழுத்தாளர் என பன்முகத் திறனோடு விளங்கியவர்.

ஆரம்பகால வாழ்க்கை 
ராஜபுத்திர வம்சத்தைச் சேர்ந்த அகர்சிங்கின் மகன் பீம்சிங். அம்மா ஆதியம்மாள் ஆந்திராவை சேர்ந்தவர். முதல் மனைவி சோனாபாய் தஞ்சாவூர் ஐயங்கார் குடும்பம். மாமனார் ராகவாச்சாரி ஐயங்கார். அவரின் மாமியார் மகாராஷ்டிராவைப் பூர்வீகமாகக் கொண்டவர். மனைவி சோனாபாயின் அண்ணன் திரைப்பட இயக்குநர். தமிழ் சினிமாவின் இரட்டை இயக்குனர்களாக இருந்த கிருஷ்ணன் - பஞ்சு, இவர்களில் கிருஷ்ணன் சோனாபாயின் அண்ணன்.

இவர் மலையாள நடிகை சுகுமாரியை இரண்டாவதாக திருமணம் செய்து கொண்டார். இத்தம்பதியருக்கு சுரேசு பீம்சிங் என்ற மகன் பிறந்தார்.

திரையுலக வாழ்க்கை 
கிருஷ்ணன் - பஞ்சு என்றழைக்கப்பட்ட இரட்டை இயக்குநர்களிடம் ஒரு உதவித் தொகுப்பாளராகத் தனது தொழிலைத் துவக்கினார். பின்னர் உதவி இயக்குநர் என முன்னேறி, இயக்குநர் ஆனார். குடும்ப உறவுகள் பற்றிப் பேசும் படங்களை இயக்கினார். பெரும்பாலும் 'பா' என்ற எழுத்தை ஆரம்பமாகக் கொண்ட தலைப்புகளைத் தனது திரைப்படங்களுக்குச் சூட்டினார்.

இயக்கி & தயாரித்த தமிழ்த் திரைப்படங்கள் 
 அம்மையப்பன் (1954)
 ராஜா ராணி (1956)
 பதி பக்தி (1958)
 திருமணம் (1958)
 பிரசிடெண்ட் பஞ்சாட்சரம் (1959)
 பாகப்பிரிவினை (1959)
 சகோதரி (1959)
 பொன்னு விளையும் பூமி (1959)
 படிக்காத மேதை (1960)
 களத்தூர் கண்ணம்மா (1960)
 பெற்ற மனம் (1960)
 பாசமலர் (1961)
 பாவ மன்னிப்பு (1961)
 பாலும் பழமும் (1961)
 பார்த்தால் பசி தீரும் (1962)
 படித்தால் மட்டும் போதுமா (1962)
 பந்த பாசம் (1962)
 செந்தாமரை (1962)
 பார் மகளே பார் (1963)
 பச்சை விளக்கு (1964)
 பழநி (1965)
 சாந்தி (1965)
 பாலாடை (1967)
 பாதுகாப்பு (1970)
 பாதபூஜை (1974)
 கணவன் மனைவி (1976)
 சில நேரங்களில் சில மனிதர்கள் (1977)
 நீ வாழவேண்டும் (1977)
 ஒரு நடிகை நாடகம் பார்க்கிறாள் (1978)
 கை பிடித்தவள் (1978)
 இறைவன் கொடுத்த வரம் (1978)
 கருணை உள்ளம் (1978)
தயாரித்து வசனம் எழுதிய திரைப்படம்
சாது மிரண்டால் (1966)
ஆலயம் (1967)
பட்டத்து ராணி (1967)

மேற்கோள்கள் 

1924 பிறப்புகள்
1978 இறப்புகள்
சித்தூர் மாவட்ட நபர்கள்
இந்தியத் திரைப்பட இயக்குநர்கள்
தமிழ்த் திரைப்பட இயக்குநர்கள்‎
கலைமாமணி விருது பெற்றவர்கள்
சௌகார் ஜானகி

சௌகார் ஜானகி, தமிழ்த் திரையுலகின், முக்கிய கதாநாயகிகளுள் ஒருவராகத் திகழ்ந்தவர்.

திரையுலக வாழ்க்கை
தெலுங்கில் முதல் படம்:சௌகார்;
தயாரிப்பு:விஜயா புரடக்சன்ஸ்.
என். டி. இராமராவுடன் முக்கிய கதாபாத்திரத்தில் நடித்தார். 
கதாநாயகியாக ஏ. நாகேஸ்வர ராவ், என். டி. ராமராவ், ஜக்கையா, எம்.ஜி.ஆர்., சிவாஜி கணேசன், ஜெமினி கணேசன் இவர்களுடன் நடித்துள்ளார். 
இவர், தெலுங்கு நடிகை கிருஷ்ணகுமாரியின் அக்கா ஆவார்.

நடித்த திரைப்படங்கள் 
இது முழுமையான பட்டியல் அல்ல. 
 மகாகவி காளிதாஸ்
 எதிர்நீச்சல் (1968)
 திருநீலகண்டர் (1972)
 ஸ்கூல் மாஸ்டர் (1973)
 நீர்க்குமிழி
 பார் மகளே பார்
 காவியத் தலைவி
 உயர்ந்த மனிதன்
 இரு கோடுகள்
 பாக்கிய லட்சுமி
 ரங்க ராட்டினம்
 தில்லு முல்லு
 காவல் தெய்வம்
 நல்ல பெண்மணி
 இதயமலர்
 உறவுக்கு கை கொடுப்போம்
 தங்கதுரை
 படிக்காத மேதை
 பணம் படைத்தவன்
 அக்கா தங்கை
 உயர்ந்த மனிதன்
 ஏழையின் ஆஸ்தி
 கண்மலர்
 காவேரியின் கணவன்
 சவுக்கடி சந்திரகாந்தா
 தங்கதுரை
 திருமால் பெருமை
 தெய்வம்
 நல்ல இடத்து சம்பந்தம்
 நான் கண்ட சொர்க்கம்
 பணம் படுத்தும் பாடு
 பாபு
 மாணவன்
 மோட்டார் சுந்தரம் பிள்ளை
 ரங்க ராட்டினம்

மேற்கோள்கள்

வெளியிணைப்புகள் 

 
 சௌகார் ஜானகியின் தொலைக்காட்சிப் பேட்டி,  23 டிசம்பர் 2018

தமிழ்த் திரைப்பட நடிகைகள்
தமிழக அரசு திரைப்பட விருது வெற்றியாளர்கள்
1931 பிறப்புகள்
20 ஆம் நூற்றாண்டின் இந்திய நடிகைகள்
கன்னடத் திரைப்பட நடிகைகள்
மலையாளத் திரைப்பட நடிகைகள்
தெலுங்குத் திரைப்பட நடிகைகள்
வாழும் நபர்கள்
ஆந்திரப் பிரதேச நபர்கள்
அட்டநாக பந்தம்

அட்டநாக பந்தம் என்பது ஓவியப்பா வகைகளில் ஒன்று. எட்டு நாகப்பாம்புகள் ஒன்றோடொன்று பின்னிக்கொண்டிருப்பது போலப் படம் வரையப்படும். பாடல் (கவிதை) ஒன்று அந்தப் பிணைப்பினூடே நுழைந்து படிக்கும்போது பாடல் பொருந்தி வருமாறு ஓவியப்பா அமைந்திருக்கும். பாடலைப் பாம்பின் தலையில் தொடங்கி வால் வரையில் சென்று படித்துக்கொள்ள வேண்டும்.

சொல்வளம் மிக்கவர் இதனைப் பாடுவர். ஓவியப் பாவைச் சித்திரக்கவி என்பர்.

ஔவை சண்முகம் பற்றி திருவையாறு அப்துல்கபூர் சாயபு இருபதாம் நூற்றாண்டில் பாடிய சித்திரக்கவி நூல் ஒன்று உண்டு. சொல்லணிப் பாடல்களில் நாட்டம் கொண்ட தமிழழகன் பாடிய பாடல் ஒன்று இங்குத் தரப்பட்டுள்ளது.
தமிழழகன் கவிதை
பாரதிக் கெல்லை
பாருக்குளே இல்லை
இதனைப் பாடுவதற்கு இவர் கூறும் எளிய வழி
15 எழுத்தில் ஈரடிக் கவிதை அமையவேண்டும்
4ஆவது எழுத்தும், 10ஆவது எழுத்தும் ஒரே எழுத்தாக இருக்கும்படி பார்த்துக்கொள்ள வேண்டும். 
இதனைப் பொருத்திப் பார்த்து அறிந்துகொள்க
நாரணனை நாடு
பூரணனைக் கொண்டாடு

மாம்பழக் கவிச்சிங்க நாவலர், அட்டநாக பந்தம், சதுரங்க பந்தம் முதலியவற்றிற்கு இலக்கணம் வகுத்துள்ளார்

அடிக்குறிப்பு

கவிதை
கணிப்பியப் பாய்ம இயக்கவியல்

கணிப்பியப் பாய்ம இயக்கவியல் (Computational fluid dynamics-CFD) என்பது படிமுறைத் தீர்வு மற்றும் எண்சார் பகுப்பியல் வழிமுறைகள் மூலம் பாய்ம ஓட்டங்களை ஆராயும் பாய்ம இயக்கவியல் பிரிவாகும்.  குறிப்பிட்ட எல்லை நிபந்தனைகள் கொண்ட திடப் பரப்புகளோடு வாயுக்கள் மற்றும் நீர்மங்களின் இடைவினைகளை உருவகப்படுத்தவும் கணக்கீடுகள் செய்யவும் கணினிகள் பயன்படுத்தப்படுகின்றன.  அதிவேக மீத்திறன் கணினிகள் கொண்டு மிகத் துல்லியமான தீர்வுகளைப் பெறலாம்.  ஒத்தயொலி வேக மற்றும் கொந்தளிப்புப் பாய்வுகள் போன்ற மிகக் கடினமான பாய்வுப் புலங்களை உருவகப்படுத்தவும் துல்லியமான தீர்வுகள் பெறவதற்குமான மென்பொருட்களை உருவாக்க பெருமளவு ஆராய்ச்சிகள் நடைபெற்றுக் கொண்டிருக்கின்றன.  இவற்றால் பெறப்படும் தீர்வுகளை நிச்சயப்படுத்த முதலில் காற்றுச்சுரங்க ஆய்வுகள் செய்யப்படுகின்றன, முழுத் தீர்வையும் மொத்தமாகச் சோதிக்க முழு அளவு மாதிரி சோதனைகள் செய்யப்படுகின்றன, எ-கா: வானூர்தியின் பறத்தல் சோதனை.

மேற்கோள்கள்

காற்றியக்கவியல்
பாய்ம இயக்கவியல்
சமையல் எண்ணெய்



சமையல் எண்ணெய் வகைகள் 
 தேங்காய் எண்ணெய் (இலங்கை, இந்தியா போன்ற நாடுகளில் அதிகம் பயன்படுத்தப்படுகின்றது)
 சூர்ய காந்தி எண்ணெய் (மேற்கத்திய நாடுகளில் அதிகம் பயன்படுத்தப்படுகின்றது)
 பாம் எண்ணெய் (மலேசியா, சிங்கப்பூர் போன்ற நாடுகளில் அதிகம் பயன்படுத்தப்படுகின்றது)
 ஆலிவ் எண்ணெய்
 மரக்கறி எண்ணெய்
 எள்ளெண்ணெய் (நல்லெண்ணெய்)

மேற்கோள்கள்

சமையல் எண்ணெய்கள்
உணவு அறிவியல்
ஐக்கியவியல்

ஐக்கியவியல் என்னும் நூல் திருக்கயிலாய பரம்பரை வேளாக்குறிச்சி ஆதீன சீடர் மறைஞான சம்பந்தர் இயற்றிய நூல்களில் ஒன்று. 
காலம் 16ஆம் நூற்றாண்டு. 
இது 15 வெண்பாக்கள் மட்டும் கொண்ட ஒரு சிறு நூல். 
ஐக்கியம் என்றால் என்ன என்பதை இந்த நூல் விளக்குகிறது. 

இந்த நூலிலுள்ள ஒரு பாடல்.
தீட்டேல் இதழிலுற இந்நூலை; தீட்டிடினும்
காட்டேல் ஊன் காயம் உவவார் கண்ணில் – காட்டிடுக
ஆதி சம வாய விலங்கு ஆக்கை இருள் ஆணவம், அ-
நாதி சம வாய நஞ்சு என்பார்க்கு
ஐக்கியம் - விளக்கம்
ஐக்கியம் என்பது ஒன்றுபட்டு வாழ்தல். 
இதனைத் திருவள்ளுவர் ஒப்புரவு அறிதல் என்னும் அதிகாரத்தில் விளக்குகிறார். 
இது சமுதாயத்தில் ஒட்டுறவோடு வாழ்தல். 
சமூகத்தில் ஒட்டுறவு இல்லாதவனை இக்காலத்தில் ‘நாதி இல்லாதவன்’ என்பர். 
‘நாதி’ என்பது எனது என்னும் பொருளைத் தந்து தெலுங்கில் வழங்குவதைக் காண்கிறோம். 
ஒருவனை என்னுடையவன் எனப் பிறர் மதிப்பது ‘நாதி’. 
இதுவே ஐக்கியம். 
ஐக்கியம் இல்லாதது ‘அநாதி’. 

மேலே காட்டப்பட்டுள்ள பாடல் ‘அநாதி’ என்னும் சொல்லை அதன் பொருள் விளங்குமாறு, 
இரண்டு அடிகளில் பிரித்துக் காட்டியிருப்பது குறிப்பிடத் தக்கது.
ஐக்கியம் - பொது விளக்கம்
வேதாந்த, சித்தாந்த வேறுபாடு காட்டாதது.

அடிக்குறிப்பு

கருவிநூல்
மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் 2, 2005

16 ஆம் நூற்றாண்டுத் தமிழ் நூல்கள்
ராஜகோபால தொண்டைமான்

ராஜகோபால தொண்டைமான் (23 ஜூன் 1922 - 16 சனவரி 1997) புதுக்கோட்டை சமஸ்தானத்தின் தொண்டைமான் வம்சத்தைச் சேர்ந்த அரசர் ஆவார். புதுக்கோட்டையின் கடைசி மன்னரான ராஜராஜகோபால தொண்டைமான் பிரிட்டிஷ் அரசால் 6 வயதில் அரசராகத் தேர்ந்தெடுக்கப்பட்டார். புதுக்கோட்டை சமஸ்தானத்தின் கடைசி மன்னரான ராஜகோபால தொண்டைமான், 1928 முதல் 1948 வரை மன்னராக இருந்தார். இவரது ஆட்சிக் காலத்தில், 1930ஆம் ஆண்டு 'புதிய அரண்மனை’ எனும் பெயர் கொண்ட அரண்மனை கட்டப்பட்டது. இந்தோ- செராசெனிக் திராவிட கட்டடக்கலையில் கட்டப்பட்ட இந்த அரண்மனை தற்போது புதுக்கோட்டை மாவட்ட ஆட்சியர் அலுவலகமாக இயங்கி வருகிறது.

மேற்கோள்கள் 

 

சிற்றரசர்கள்
புதுக்கோட்டை சமஸ்தானம்
1922 பிறப்புகள்
1997 இறப்புகள்
போத்தல் மூக்கு ஓங்கில்

போத்தல் மூக்கு ஓங்கில் (Bottlenose Dolphin) பெரிய மீனினமாகும். இது 2-4 மீட்டர் வரையான நீளமானதுடன் 150-650 வரையான கிலோகிராம் நிறையைக் கொண்டதாகும். பாட்டில்நோஸ் டால்பின் வகையைச் சேர்ந்த ஆணினம் நீளத்திலும் எடையிலும் விசாலமானதாகும். 10-30 வரையான பாட்டில்நோஸ் டால்பின்கள் சேர்ந்து கூட்டமாகவே வாழும்.

மேற்கோள்கள்

நீர்வாழ் உயிரினங்கள்
ஓங்கில்கள்
அன்வர் சாதாத்

முகமது அன்வர் அல்சாதாத் ( Anwar Sadat )  (25 திசம்பர் 1918 – 6 அக்டோபர் 1981) என்பவர் எகிப்தின் மூன்றாவது அதிபராக, 15 அக்டோபர் 1970 லிருந்து 6 அக்டோபர் 1981ல் இராணுவ அதிகாரிகளால் படுகொலை செய்யப்படும் வரை பதவி வகித்தார்.

1952 எகிப்தியப் புரட்சியில் முகமது அலி வம்சத்தினரின் ஆட்சி முடிவுக்கு வரக் காரணமான குழுவில் மூத்த உறுப்பினராக இருந்தார். அதிபர் நாசரின் நம்பிக்கைக்குரியவராக இருந்து அவரைத் தொடர்ந்து 1970ல் அதிபரானார். 1967ல் ஆறு நாள் போர் இசுரேலிடம் இழந்த எகிப்தியப் பகுதிகளை மீட்டெடுக்க 1973ல் நடைபெற்ற அக்டோபர் போரில் எகிப்தை வழி நடத்தியதன் மூலம் எகிப்திய மக்களிடமும், சில காலங்களுக்கு அரபுலகிலும் நாயகனானார். எகிப்து–இசுரேல் அமைதி உடன்படிக்கை இவருக்கு அமைதிக்கான நோபல் பரிசைப் பெற்றுத்தந்தது ஆனால் அதேசமயம் இந்த அமைதி உடன்படிக்கை சில அரபு நாடுகளில் இவரின் செல்வாக்கு குறைந்ததுடன் அரபு நாடுகள் கூட்டமைப்பு எகிப்தின் உறுப்பியத்தை தற்காலிமாக நீக்கியது.

முகமது அன்வர் அல்சாதாத், 1978 இல் அமைதிக்கான நோபல் பரிசைப் பெற்றார்.

மேற்கோள்கள்

உசாத்துணை

மேலும் படிக்க 
 
 Berenji, Shahin. "Sadat and the Road to Jerusalem: Bold Gestures and Risk Acceptance in the Search for Peace." International Security 45.1 (2020): 127–163.
 
 Finklestone, Joseph. Anwar Sadat: visionary who dared (Routledge, 2013). biography.
 
 
 Israeli, Raphael. "Sadat: The Calculus of War and Peace." The Diplomats, 1939–1979 (Princeton University Press, 2019) pp. 436–458. online

வெளி இணைப்புகள்

 Bibliotheca Alexandrina, Front Page
 Ben-Gurion on Anwar Sadat Wanting Peace, 1971 Shapell Manuscript Foundation
 Anwar Sadat Chair for Peace and Development at the University of Maryland
 Remarks at the Presentation Ceremony for the Presidential Medal of Freedom – March 26, 1984 
 
 Free Egyptians Point of View About Sadat's Assassination  (Internet Archive)
 
 Sadat Movie (Produced in 1983) – Banned from the Middle East because of some historical mistakes.
 

நோபல் அமைதிப் பரிசு பெற்றவர்கள்
1918 பிறப்புகள்
1981 இறப்புகள்
கொலை செய்யப்பட்ட அரசுத் தலைவர்கள்
குற்றாலீசுவரன்

குற்றாலீசுவரன் ரமேஷ் (பிறப்பு: 8 நவம்பர், 1981) என்னும் குற்றால் ரமேஷ்  இந்திய நீச்சல் வீரர். தமிழ்நாட்டில் பிறந்து வளர்ந்த இவர், மாரத்தான் என்னும் வகை நீச்சல் வீரர்.

இவர் 1994-ம் ஆண்டு, தன்னுடைய 13-ம் அகவையில் நீச்சல் அடித்து, ஆங்கிலக் கால்வாயைக் கடந்து சாதனை புரிந்தார். அதே வருடம், இவர் நீச்சல் அடித்து, 6 கால்வாய்களைக் கடந்து மிகிர் சென் என்பவருடைய (5 - காலவாய்களை நீச்சலடித்துக் கடந்த) சாதனையை முறியடித்தார்.
இவருடைய பெயர் கின்னஸ் உலக சாதனைகள் புத்தகத்தில் இடம்பெற்று உள்ளது. 1996-ம் ஆண்டு குற்றாலீசுவரனுக்கு அர்ஜுனா விருது இந்திய அரசாங்கத்தால் வழங்கப்பட்டது. இவரைப் பற்றிய ஒரு பாடம் தமிழ்நாட்டின் பாடபுத்தகத்திலும் இருந்தது.

இளமைக் காலம்
குற்றாலீசுவரன், சென்னை உயர் நீதிமன்ற வழக்கறிஞர், இரமேசு என்பவருக்கும், சிவகாமிக்கும் மகனாக ஈரோடு நகரில் பிறந்தார். ஒரு மாதத்திலேயே இவருடைய குடும்பம் சென்னை நகருக்கு நகர்ந்தது. குற்றாலீசுவரன் தன்னுடைய படிப்பை கோபாலபுரத்தில் உள்ள பள்ளியிலும், கிண்டி பொறியியல் கல்லூரியில் இளங்கலை பொறியியலும், தன்னுடைய முதுகலைப் பட்டத்தினை டல்லாசிலுள்ள டெக்சாஸ் பல்கலைக்கழகத்திலும், தற்போது எம். ஐ. டி. ஸ்லோன் ஸ்கூல் ஆப் மேனேஜ்மன்ட்டில் மேலாண்மைக் கல்வி பயின்று வருகிறார்.

நீச்சல் 
தன்னுடைய 7-ம் அகவையில் இருந்து நீச்சல் போட்டியில் பங்குபெற்றும் வரும் இவர், ரிப்பன் மீட் என்ற மாவட்ட அளவிலான போட்டியில் முதன்முறையாக நீச்சலடித்தார். அப்போட்டியில் ஆறாவது இடம் பிடித்தார். அதன்பிறகு பல மாவட்ட அளவிலான போட்டிகளிலும், மாநில அளவிலான போட்டிகளிலும் பங்குபெற்ற இவர், தன்னுடைய 10-வது அகவையில், 1991-ம் ஆண்டு நடைபெற்ற 5 கி.மீ. தூர நீச்சல் போட்டியில் கலந்துகொண்டு நான்காம் இடம் பிடித்தார்.

1994 - ஆங்கிலக் கால்வாய்
1994-ம் ஆண்டு, மிஹிர் சென்னுடைய ஒரே வருடத்தில் ஐந்து கால்வாய்களை நீச்சல் மூலம் கடந்த 30 வருட சாதனையை முறியடித்தார்.

இவர் முதன்முதலாக, இலங்கைக்கும் இந்தியாவிற்கும் இடையேயான பாக்கு நீரிணையை ஏப்ரல 1994-ம் ஆண்டு நீச்சலடித்து கடந்தார். அதன்பிறகு, தமிழக அரசின் உதவியுடன் 1994-ம் ஆண்டு ஆகஸ்ட் 15-ம் திகதி ஆங்கிலக் கால்வாயைக் கடந்தார்.

ஆறு கால்வாய்களை நீச்சல் மூலம் நீந்தி கடந்தமைக்காக கின்னஸ் உலக சாதனை புத்தகத்தில் இடம்பெற்றார்.

1995–1998 

சாதனை புரிந்த பிறகு, இவர் உலகம் முழுவதுமுள்ள பல்வேறு போட்டிகளில் பங்குபெறத் துவங்கினார். 1995-ம் ஆண்டு முதல் 1998-ம் ஆண்டு வரை, 25-நீச்சல் வீரர்களில், உலக நீச்சல் போட்டிக்குத் தகுதிபெற்ற ஒரே நபரும் இவரே. இவர் 6-முறை இந்தியாவுக்காக நீச்சல் போட்டிகளில் பங்குபெற்று விருதும் பெற்றுள்ளார். அவற்றுள், சுவிட்சர்லாந்தில் பெற்ற முதல்பரிசும் அடங்கும். இவருக்கு 1996-ம் ஆண்டு இந்திய அரசாங்கத்தால், அர்ஜுனா விருது வழங்கப்பட்டது.

விருதுகள் 
 இளம்வயதில் அர்ஜுனா விருது வென்றவர்.

உசாத்துணை 
 ரெடிப் இணையம்
 ரெடிப் இணையம் - 2
 எக்சுபிரசு பஸ்
 இந்து நாளிதழில் 
 அர்ஜுனா விருது வென்றவர் 

1981 பிறப்புகள்
வாழும் நபர்கள்
தமிழ் கின்னஸ் சாதனையாளர்கள்
அருச்சுனா விருது பெற்ற தமிழர்கள்
இந்திய நீச்சல் வீரர்கள்
தமிழக விளையாட்டு வீரர்கள்
இலங்கையில் எச்.ஐ.வி/எயிட்ஸ்

மற்ற நாடுகளுடன் ஒப்பிடுகையில் இலங்கையில் எச்.ஐ.வி/எயிட்ஸ் தாக்கமும் பரவல் விகிதமும் குறைவாக உள்ளது. ஆனாலும், ஆபத்திற்குட்படக்கூடிய வாய்ப்பும் உள்ளது. பாலியற் தொழிலும் ஓரினச் சேர்க்கையும் இலங்கையில் எச்.ஐ.வி/எயிட்ஸ் பரவுவதற்கு முக்கிய காரணிகளாக உள்ளன.

2001 இல் எச்.ஐ.வி/எயிட்சுடன் வாழ்வோர்  எண்ணிக்கை 7500 ஆக இருந்தது 2011 இல் 2800 ஆக குறைந்துள்ளது. இதனால் எச்.ஐ.வி/எயிட்சுடன் வாழ்வோரைக் கொண்ட 162 நாடுகளில் இலங்கை 129வது  இடத்தில் உள்ளது. இலங்கையில் எச்.ஐ.வி/எயிட்ஸ் பரவல் விகிதம் 0.1 வீதமாகக் காணப்படுகையில் பெண்கள் நோய்த்தாக்கத்திற்குள்ளாகும் வீதம் கூடுதலாகக் காணப்படுகிறது. எச்.ஐ.வி/எயிட்சுடன் வாழும் ஆண், பெண் விகிதம் 1.4 க்கு 1 என உள்ளது.

உசாத்துணை

வெளி இணைப்புகள்
 HIV/AIDS in Sri Lanka

இவற்றையும் பார்க்க
 இலங்கையில் பாலியல் தொழில்

எயிட்சு
இலங்கைச் சமூகம்
கிள்ளான்

கிள்ளான், (மலாய்: Klang; ஆங்கிலம்: Klang அல்லது Kelang; சீனம்: 巴生); என்பது மலேசியா, சிலாங்கூர் மாநிலத்தில், கிள்ளான் மாவட்டத்தில் அமைந்து உள்ள ஒரு நகரம்.

சா ஆலாம் பெருநகரம், சிலாங்கூர் மாநிலத்தின் தலைநகரமாக மாறுவதற்கு முன்னர், கிள்ளான் நகரம் சிலாங்கூர் மாநிலத்தின் தலைநகரமாகத் திகழ்ந்து உள்ளது. இருப்பினும் வரலாறு சிறப்புமிக்க இந்த நகரம், இன்றும் சிலாங்கூர் மாநிலத்தின் அரச நகரமாக விளங்கி வருகிறது.

கிள்ளான் எனும் பெயரில் கிள்ளான் மாவட்டமும் பெயர் கொண்டு உள்ளது. கிள்ளான் நகரம், கோலாலம்பூரில் இருந்து 32 கி.மீ மேற்கில் அமைந்து உள்ளது.

வரலாறு
 1867 - 1874 * கிள்ளான் போர் நடந்த காலக்கட்டம்
 1880 - 1889 * சிலாங்கூரின் தலைநகரமாக இருந்த காலக் கட்டம் (கோலாலம்பூருக்கு முன்னால்)
 1974 - 1977 * சிலாங்கூரின் தலைநகரமாக இருந்த காலக் கட்டம் (ஷா ஆலாமுக்கு முன்னால்)
 1977 * கிள்ளான் மாநகராட்சி உருவாக்கப்பட்ட காலக் கட்டம்

கிள்ளான் அரச நகரமானது வரலாற்றுக்கு முற்பட்ட காலத்தில் இருந்தே மனிதர்கள் வசிக்கும் இடமாக இருந்து வருகிறது. வெண்கலக் காலத்தின் தொட்டிகள், கோடாரிகள் மற்றும் பிற கலைப் பொருட்கள்; கிள்ளான் நகரின் அருகாமையிலும், கிள்ளான் நகரத்தின் உட்பகுதிகளிலும் கண்டுபிடிக்கப்பட்டு உள்ளன.

வெண்கலக் காலத்துப் பொருட்கள்

கி.மு. 2-ஆம் நூற்றாண்டைச் சேர்ந்த ஒரு வெண்கல மணி கிள்ளான் பகுதியில் கண்டுபிடிக்கப்பட்டது. தற்போது பிரித்தானிய அருங்காட்சியகத்தில் உள்ளது.

துலாங் மாவாஸ் என்று அழைக்கப்படும் (குரங்கு எலும்புகள்); மற்றும் இரும்புக் கருவிகள்; ஒரு வெண்கல தொட்டி ஆகியவை கிள்ளான் பகுதியிலும்; அதற்கு அருகில் உள்ள இடங்களிலும் கண்டுபிடிக்கப்பட்டு உள்ளன.

ஈய வளங்கள் நிறைந்த கிள்ளான்; கிள்ளான் பள்ளத்தாக்கு; ஆகிய இடங்கள் சிலாங்கூர் வரலாற்றிலும், மலாயா வரலாற்றிலும் முக்கியத்துவம் வாய்ந்தவை. 11-ஆம் நூற்றாண்டிலேயே மலாயாவின் பிற மாநிலங்கள் கிள்ளான் பள்ளத்தாக்கைச் சார்ந்து இருந்தவையாகக் குறிப்பிடப் படுகின்றது.

நகரகிரேதாகமம் இலக்கியப் படைப்பில் கிள்ளான்

14-ஆம் நூற்றாண்டின் மஜபாகித் பேரரசின் நகரகிரேதாகமம் எனும் இலக்கியப் படைப்பிலும் கிள்ளான் குறிப்பிடப்பட்டு உள்ளது.

மேலும் 1409 முதல் 1433 வரை மலாக்காவிற்குப் பயணம் செய்த சீனக் கடல் படைத் தளபதி செங் கோவின் தொடக்கக் கால கடல்சார் வரைபடங்களில் கிள்ளான் ஆறு குறிக்கப்பட்டு பெயரிடப்பட்டும் உள்ளது.

15-ஆம் நூற்றாண்டில் மலாக்கா சுல்தானகத்தின் கட்டுப்பாட்டில் கிள்ளான் இருந்தது. மலாக்காவின் வரலாற்றுத் தலைவர் என்று கொண்டாடப்படுபவர் துன் பேராக். இவர் கிள்ளான் நகரத்தில் இருந்து தான் மலாக்காவிற்குச் சென்று மலாக்காவின் மூத்த அமைச்சரனார்.

17-ஆம் நூற்றாண்டில், சிலாங்கூர் கடலோரப் பகுதிகளில், இந்தோனேசியாவில் இருந்து பூகிஸ் மக்கள் குடியேறத் தொடங்கினர். சிலாங்கூர் சுல்தானகம் 1766-ஆம் ஆண்டில் உருவாக்கப்பட்டது.

பிரபலமான இடங்கள்

கிள்ளானில் சுற்றுலா ஈர்ப்பு இடங்கள் என்றால் “ஆலாம் சா” மாளிகை, “சுல்தான் சுலைமான்” பள்ளிவாசல்,  தெங்கு சாலை லிட்டில் இந்தியா, கேரித் தீவு மற்றும் ஸ்ரீ சுந்தராஜா பெருமாள் ஆலயம் போன்றவற்றைக் குறிப்பிடலாம்.

சுல்தான் அப்துல் அஜீஸ்
 சுல்தான் அப்துல் அஜீஸ்  அரசர்க்குரிய காட்சியகம் (Galeri Diraja Sultan Abdul Aziz)
1909 இல் கட்டப்பட்ட நேர்த்தியான சுல்தான் சுலைமான் கட்டிடத்தில் ராயல் கேலரி உள்ளது.
 இந்திய முஸ்லீம் தெங்கு கெளனா மசூதி  (Masjid India Muslim Tengku Kelana)
 மன்னர் அப்துல்லா கட்டிடம் (Gedung Raja Abdullah)

மேற்கோள்கள்

வெளி இணைப்புகள்
 Klang Online Magazine,Guide & Map 
 Klang Municipal Council (MPK) portal

மலேசிய நகரங்கள்
மலேசிய அரச நகரங்கள்‎
சிலாங்கூர்
உயிரியல் முறைகேடு

உயிரியல் முறைகேடு (Bio-piracy) என்பது சுதேச மக்களால் ஆக்கப்பட்ட உள்நாட்டு அறிவு மற்றும் புலமை என்பன அவர்களின் அனுமதியின்றியும் அதற்கான சரியான இழப்பீடு மற்றும் அவர்களுக்குரியதென்ற அங்கீகாரம் என்பன வழங்கப்படாமலும் இலாப நோக்கிலான வர்த்தக நடவடிக்கைகளுக்காக மற்றவர்களால் உபயோகப்படுத்தப்படுதல் ஆகும். எடுத்துக்காட்டாக உயிரியல் ஆக்குனர்கள் சுதேச அறிவின் அடிப்படையில் பெற்ற அறிவினைக் கொண்டு ஆக்கிய மருத்துவ தாவரம் ஒன்று பின்னாளில் மருந்து கம்பனி ஒன்றினால் அதனை முதலில் வெளியிட்ட சுதேச மக்கள் பற்றிய எந்தவொரு வெளிப்படுத்தலும் இன்றி தமது சொந்த ஆக்கமாக சொத்துரிமைப் படுத்தப்பட்டுவிடுகின்றது.

உயிரியல் முறைகேடு என்பது பன்னாட்டு நிறுவனங்கள் மற்றும் பிற நிறுவனங்கள் உயிரி வளங்களைப் பயன்படுத்துவதைக் குறிக்கப் பயன்படுத்தப்படும் சொல், இது சம்பந்தப்பட்ட நாடுகள் மற்றும் நபர்களிடமிருந்து உரிய அங்கீகாரம் இல்லாமல் இழப்பீடு செலுத்தாமல் உள்ளது.
 தொழில்மயமான நாடுகளில் பெரும்பாலானவை நிதி ரீதியாக பணக்காரர்களாக இருக்கின்றன, ஆனால் பல்லுயிர் மற்றும் பாரம்பரிய அறிவில் ஏழ்மையானவை.  இதற்கு நேர்மாறாக வளரும் மற்றும் வளர்ச்சியடையாத உலகம் பல்லுயிர் மற்றும் உயிர் வளங்கள் தொடர்பான பாரம்பரிய அறிவு ஆகியவற்றால் நிறைந்துள்ளது.  உயிர் வளங்கள் தொடர்பான பாரம்பரிய அறிவு நவீன பயன்பாடுகளை உருவாக்க பயன்படுத்தப்படலாம் மற்றும் அவற்றின் வணிகமயமாக்கலின் போது நேரம், முயற்சி மற்றும் செலவினங்களை மிச்சப்படுத்தவும் பயன்படுத்தலாம்.
 
 வளர்ந்த மற்றும் வளரும் நாடுகளுக்கு இடையே உள்ள அநீதி, போதிய இழப்பீடு மற்றும் நன்மைப் பகிர்வு ஆகியவற்றின் உணர்தல் அதிகரித்து வருகிறது.  எனவே, சில நாடுகள் தங்கள் உயிரியல் வளங்கள் மற்றும் பாரம்பரிய அறிவு போன்ற அங்கீகரிக்கப்படாத சுரண்டலைத் தடுக்க சட்டங்களை உருவாக்குகின்றன.

மேற்கோள்கள் 

உயிரித் தொழில்நுட்பம்
எங்க வீட்டுப் பிள்ளை

எங்க வீட்டுப் பிள்ளை (Enga Veettu Pillai) 1965ஆம் ஆண்டு சனவரி மாதம் 14 ஆம் தேதியன்று பொங்கல் நாளில் எம். ஜி. ஆர், நம்பியார், சரோஜா தேவி, கே. ஏ. தங்கவேலு , நாகேஷ் ஆகியோரின் நடிப்பில் வெளியான தமிழ்த் திரைப்படம்.  இதனை இயக்கியவர் சாணக்கியா. தயாரித்தவர் பி. நாகிரெட்டி, விஜயா புரொடக்சன்ஸ், சக்கரபாணி. எம்.ஜி.ஆர் இரட்டை வேடங்களில் நடித்திருந்தார். இது பெரும் வெற்றி பெற்றது.

ரத்னா, எஸ். வி. ரங்காராவ், மாதவி, பண்டரி பாய், எல். விஜயலட்சுமி ஆகியோரும் நடித்திருந்தனர். விஸ்வநாதன், ராமமூர்த்தி இசையமைத்திருந்தனர். ஆலங்குடி சோமு பாடலாசிரியராக இருந்தார்.

இந்தத் திரைப்படத்திற்கு வசனம் எழுதியவர், 'சக்தி' டி. கே. கிருஷ்ணசுவாமி ஆவார்.

பாடல்கள் 
நான் ஆணையிட்டால்...
பாடலை இயற்றியவர் கவிஞர் வாலி.
நான் மாந்தோப்பில் நின்றிருந்தேன்...
பாடலை இயற்றியவர் கவிஞர் வாலி.
கண்களும் காவடி சிந்தாகட்டும்...
பாடலை இயற்றியவர் கவிஞர் ஆலங்குடி சோமு.
பெண் போனாள்...இந்த பெண் போனால்...
பாடலை இயற்றியவர் கவிஞர் வாலி.
மலருக்குத் தென்றல் பகையானால்...
பாடலை இயற்றியவர் கவிஞர் ஆலங்குடி சோமு.
குமரிப் பெண்ணின் உள்ளத்திலே...
பாடலை இயற்றியவர் கவிஞர் வாலி.

மேற்கோள்கள்

நூல் பட்டியல்

வெளி இணைப்புகள் 
 
1965 தமிழ்த் திரைப்படங்கள்‎
இந்தியத் தமிழ்த் திரைப்படங்கள்
விஸ்வநாதன் - இராமமூர்த்தி இசையமைத்த திரைப்படங்கள்
எம். ஜி. ஆர். நடித்த திரைப்படங்கள்
சரோஜாதேவி நடித்த திரைப்படங்கள்
நாகேஷ் நடித்த திரைப்படங்கள்
எம். என். நம்பியார் நடித்த திரைப்படங்கள்
ஐஎன்எஸ் சென்னை

ஐஎன்எஸ் சென்னை ஆனது 163 மீட்டர் நீளமுள்ள வழிநடத்தப்பட்ட ஏவுகணை அழிகலன் ஆகும். இது இந்தியக் கடற்படையின் கொல்கத்தா வகுப்பு அழிகலன்களில் (Project 15 Alpha) மூன்றாவது ஆகும். இதுவே கொல்கத்தா வகுப்பு அழிகலன்களில் மூன்றாவது மற்றும் இறுதி அழிகலனும் ஆகும். இது இந்தியாவின் தென் துறைமுக நகரமான சென்னையின் பெயரால் அழைக்கப்படுகிறது. மேலும் தமிழ்நாட்டின் தலைநகரான சென்னையின் பெயரால் அழைக்கப்படும் முதல் கடற்படை கப்பலும் இதுவே. இதன் இலச்சினையில் - திருப்பூர், தேனி மாவட்டங்களை உள்ளடக்கிய மேற்குத்தொடர்ச்சி மலையில் அமைந்துள்ள மஞ்சம்பட்டி பள்ளத் தாக்கில் காணப்படும் அரிய வகை காட்டெருமையும் சென்னை மாநகர வரைபடமும் உள்ளன.

இதனையும் காண்க
ஐஎன்எஸ் விக்ரமாதித்யா
ஐ. என். எசு. அரிகந்த்
ஐ.என்.எஸ். காமோர்த்தா
ஐ.என்.எஸ். சுனைனா
ஐ.என்.எஸ். தரங்கிணி
ஐ.என்.எஸ்.சக்ரா
ஐஎன்எஸ் கொச்சி
ஐஎன்எஸ் சக்ரா 2
ஐஎன்எஸ் சரயு (பி57)
ஐஎன்எஸ் ரன்வீர் (டி54)
ஐஎன்எஸ் ராணா (டி52)
ஐ.என்.எஸ். சிந்துரத்னா நீர்மூழ்கிக் கப்பல் (எஸ்59)
எச். எம். எஸ் பஞ்சாபி
ராஜபுதன வகுப்பு அழிகலன்

மேற்கோள்கள்

இந்திய போர்க் கப்பல்கள்
பிணைய முகவரி மொழிபெயர்ப்பு

பிணைய முகவரி மொழிபெயர்ப்பு (network address translation (NAT - நற்) ) எனப்படுவது உள் பிணையத்திற்கும் வெளி உலகுக்கும் இடையே உள்ள ஒரு கருவியால் (திசைவி, கணினி, firewall) பயன்படுத்தப்படும் இணைய முகவரி மாற்றும் முறைமை ஆகும்.  

பொதுவாக ஒரு திசைவி/தீயரண் தனியார் பிணையத்தில் (private network) உள்ள எல்லாக் கருவிகளுக்கும் ஒரு தகுந்த பொது இணைய முகவரி (public IP address) உள்ளவாறு காட்டுமாறு அமைப்புவடிவாக்கப்பட்டு இருக்கும்.  அதாவது தனியார் பிணையத்தில் உள்ள ஒரு கருவியின் இணைய முகவரி பொது இணைய முகவரியாக மொழிபெயர்க்கப்பட்டுக் காட்டப்படும்.  ஒரு பொது இணைய முகவரியை வைத்துக் கொண்டே பல தனியார் கணினிகள் இணையத் தொடர்பைப் பெற இம் முறை உதவுகிறது.  மேலும் இம் முறை பிணையப் பாதுகாப்பிற்கும் பராமரிப்பிற்கும் உதவுகிறது.

மேற்கோள்கள்

வெளி இணைப்புகள் 
 NAT - சிசுகோ - 

கணினிப் பிணையமாக்கம்
ஈட்டத் தொகை மேலாண்மை

ஈட்டத் தொகை மேலாண்மை (Earned value management) என்பது செயற்றிட்ட நடப்புகளை அளக்கும் ஒரு செயற்றிட்ட மேலாண்மை நுட்பமாகும்.

ஏனென்றால் ஈட்டத் தொகை மேலாண்மை பின்வரும் அளவீடுகளையெல்லாம் இணைக்க முடிகிற ஒன்றாகவுள்ளது:

குறியிலக்கு (scope)
முற்குறிப்பு (schedule)
மற்றும் செலவு

மேற்கோள்கள்

மேலாண்மை
செயற்திட்ட மேலாண்மை
உற்பத்தியும், தயாரிப்பும்
டைட்டன் ஆரம்

டைட்டன் ஆரம் (Titan arum) அல்லது அமார்ஃபோஃபாலஸ் டைட்டனம் (Amorphophallus titanum) (பண்டைய கிரேக்கம் அமார்ஃபோஸ் என்றால் "உருவாகாத, நடக்காத" என்று பொருளாகும். ஃபாலஸ், டைட்டன் என்பன "பெரிய" என்று பொருள்தரும் சொற்கள்) என்பது உலகின் மிகப்பெரியப் பூக்களைக் கொடுக்கும் கிளையிலாத் தாவரமாகும். (மிகப்பெரிய ஒற்றைப்பூ தரும் தாவரம் இரஃப்லேசியா அர்னால்டி); மிகப்பெரிய பூ தரும் கிளைக்கும் இராச்சியம் தாலிபோட் பனை சார்ந்த காரிஃபா அம்ப்ராகுலிஃபெரா ஆகும்). இது இரஃப்லேசியா அர்னால்டியைப் போல தனித்த மலரைத் தருவதில்லை. மாறாக பூந்துணரைத் (Inflorescence) தருகிறது. 

இந்த மலரின் மணம் அழுகிய விலங்கின் மணத்தினை ஒத்திருக்கும். டைட்டன் ஆரம் பிண மலர் (corpse flower) என்றும் அழைக்கப்படும். இது இந்தோனேசியாவின் மழைக்காடுகளில் காணப்படுகிறது. இதன் சுகந்தம் பூச்சிகளையும் வண்டுகளையும் கவர்ந்து இழுக்கக் கூடியவை.

விளக்கம் 
இது ஒரு செடி. என்றாலும் மரம்போல 20 அடி உயரம்வரை வளரும். கிளைகளுடனும், இலைகளுடன் 15 அடி அகலத்துக்கு குடைபோல அகன்று இருக்கும். இது தன் இலைகளின் மூலமாக ஒளிச்சேர்க்கை செய்து பூப்பதற்கு தேவையான ஆற்றலை தண்டில் சேமித்துவைத்துக் கொள்ளும். இச்செடி வளர்ந்த 12 முதல் 18 மாதங்களில் இலைகள் மடிந்து செடியும் செயலற்ற தன்மைக்குச் சென்றுவிடும். இச்சமயத்தில் இது இலைகள் கிளைகள் அற்ற மரம்போல காணப்படும். தாவரம் செயலற்ற தன்மையில் இருக்கும்போது சுமார் 100 கி.கி எடையுள்ள மிகப்பெரிய பாளைத் தண்டு உருவாகும். பின்னர் தண்டில் இருந்து மொட்டு உருவாகிறது. இந்த மொட்டு விரைவாக வளர்ந்து,  பூவாக மலருகிறது. உலகிலேயே பெரிய மலர் என்ற பெயர் பெற்ற இம்மலர் தன்மகரந்தச் சேர்க்கை செய்துகொள்வதில்லை. ஆனாலும் இம்மலரிலிருந்து வீசும் பிணவாடை காடுகளில் இறந்த விலங்குகளில் ஒட்டியுள்ள வண்டுகளையும், வியர்வை ஈக்களையும் கவருவதின் மூலம் அயல் மகரந்த சேர்க்கையை நடத்திக்கொள்கிறது.  இப்பூ மலர்ந்த பின்னர் 24 மணி நேரத்தில் வாடிவிடுகிறது. இதன் பிறகு செடியின் பாளைத் தண்டில்  இருந்து பெர்ரியின் தோற்றத்தை ஒத்த கனிகள் உருவாகின்றன. இந்தக் கனிகள் மஞ்சள், ஆரஞ்சு, சிவப்பு என படிப்படியாக நிறமாற்றம் அடைந்து பழுக்கின்றன. இந்தக் கனிகளை இருவாய்ச்சி போன்ற பறவைகள் உண்டு இதன் விதைகளை பரப்புகின்றன.  இந்த விதைகள் வழியாக புதிய செடிகள் முளைக்கின்றன. இதன் செடியில் இருந்து இரண்டு முதல் ஏழு ஆண்டுகளுக்கு ஒரு முறை பூ உருவாகிறது. ஒரு செடியானது நான்கு முதல் ஆறு பூக்கள் பூத்தபிறகு மடிந்துவிடும்.

படக் காட்சியகம்

வெளி இணைப்புகள்

 In depth species information from Royal Botanic Gardens, Kew 
 Titan flowering (with video) at Royal Botanic Gardens, Kew 
 Titan at Milwaukee Public Museum 
 Return of the Titan (United States Botanic Garden)
 Three Webcams of Titan plus time-lapse videos at Gustavus Adolphus College in Saint Peter, Minnesota
 Titan at Hortus Botanicus Leiden 
 Titan at the National Botanic Garden of Belgium, Meise (Brussels)
 Titan Arum at University of Wisconsin, Madison 
 2003 Bloom at U.S. Botanic Garden
 3D Photo of 2004 bloom at Walt Disney World (Requires red/cyan 3D Glasses)
 List of bloomings in the US since 1937 
 List of bloomings, 1889 to 2005 
 How to grow a Titan Arum
 UC Davis Botanical Conservatory
 2007 Bloom at UC Berkeley Botanical Gardens 
 Titan Arum at Eastern Illinois University 
 Titan Arum at the University of Missouri-St. Louis 
 Titan Arum at the Flower Park Kagoshima of Kagoshima-pref. Japan

மேற்கோள்கள்

மலர்கள்
வியத்தகுத் தாவரங்கள்
தாவரவியல் பெயருடையக் கட்டுரைகள்
மருதமுனை

மருதமுனை (Maruthamunai) இலங்கையின் கிழக்கு மாகாணத்தின் அம்பாறை மாவட்டத்திலுள்ள கல்முனை (தமிழ்) பிரதேச செயலாளர் பிரிவுக்குட்பட்ட ஒரு கரையோர இசுலாமியக் கிராமமாகும். இது வடக்கே பெரிய நீலாவணையையும் , கிழக்கே இந்துப் பெருங்கடலையும் தெற்கே பாண்டிருப்பு கிராமத்தையும்  எல்லையாகக் கொண்டது.

மேற்கோள்கள்

அம்பாறை மாவட்டத்தில் உள்ள ஊர்களும், நகரங்களும்
அம்பாறை மாவட்டம்
கல்முனை
எர்னஸ்ட் முத்துசாமி

எர்னஸ்ட் முத்துசாமி (பிறப்பு:நவம்பர் 7, 1941), பிரெஞ்சு அரசின் நிர்வாகத்திலுள்ள குவாதலூப்பேயில் பிறந்தார். இவர் ஒரு பிரெஞ்சு அரசியல்வாதி.

வாழ்க்கைக் குறிப்பு
இவர் பிறப்பால் தமிழராவார். இவரது முன்னோர் தமிழ்நாட்டில் இருந்து குவாதலூப்பே பகுதிக்கு கூலித் தொழிலாளர்களாக அழைத்து வரப்பட்டவர்கள். இலக்கிய ஆசிரியராகத் தொழிலை மேற்கொண்ட இவர், பின்னாளில் அரசியலில் ஈடுபட்டு, 1986 மற்றுன் 1988 ஆகிய ஆண்டுகளில் பிராந்திய தேர்தலில் தேர்ந்தெடுக்கப்பட்டார். இவர் 1989 முதல் 2008 வரை செயிண்ட் பிரான்சிசின் மேயராகவும் குவாதலூப்பேயின் பிராந்திய கவுன்சிலின் துணைத் தலைவராகவும் பணியாற்றினார். பிறகு, பிரெஞ்சு நாட்டு நாடாளுமன்ற உறுப்பினராக பதவி வகித்தார். இவர் 1979 முதல் 2006ஆம் ஆண்டு வரை அரசியல் சார்ந்த கட்டுரைகளையும், புதினங்களையும் பாடல்களையும் எழுதியுள்ளார்.

வெளியிணைப்புகள்
 எர்னஸ்ட் முத்துசாமியின் இணையதளம் 
 Ernest Moutoussamy’s Aurore and the Construction of a Split-level Home
 குவாதலூப்பேயில் இந்திய சாதனையாளர்

பிரான்சியத் தமிழர்
பிரெஞ்சு அரசியல்வாதிகள்
1941 பிறப்புகள்
வாழும் நபர்கள்
மகாராஜபுரம் சந்தானம்

மகாராஜபுரம் சந்தானம் (Maharajapuram Santhanam, மே 20, 1928 - சூன் 24, 1992) பிரபலமான கருநாடக இசைப் பாடகர் ஆவார்.

ஆரம்பகால வாழ்க்கை 
தமிழ்நாடு சிருனங்குர் என்ற கிராமத்தில் மகாராஜபுரம் விஸ்வநாத ஐயர் என்ற இசைக்கலைஞருக்குப் பிறந்தவர். இசைப் பயிற்சியை தனது தந்தையிடம் கற்றார். மெலட்டூர் சாமா தீட்சிதரின் மாணவராகவும் இருந்தார்.

தொழில் வாழ்க்கை 
இவர் பல்வேறு பாடல்களையும் இயற்றியுள்ளார். இவர் முருகனின் மீதும், காஞ்சி சங்கராச்சாரியார் மகாப்பெரியவாள் ஸ்ரீ சந்திரசேகர சரஸ்வதி ஸ்வாமிகள் மீதும் பலப் பாடல்கள் எழுதியுள்ளார். யாழ்ப்பாணத்தில் இராமநாதன் இசைக் கழகத்தின் (தற்போது யாழ்ப்பாணம் பல்கலைக்கழக நுண்கலைக் கல்லூரி) முதல்வராக பணிபுரிந்து பின்னர், சென்னையில் வாழ்ந்து வந்தார்.

சிறப்புகள் 
சுவாமி தயானந்த சரசுவதி இயற்றிய "போ சம்போ" (ரேவதி), "மதுர மதுர" (பாகேஸ்ரீ), ஆகிய இரண்டு பாடல்களும் "உன்னை அல்லால்" (கல்யாணி), "சதா நின் பாதமே கதி, வரம் ஒன்று" (சண்முகப்ரியா), "ஸ்ரீசக்ர ராஜ" (ராகமாலிகா), "நளின காந்தி மதிம்" (ராகமாலிகா), "க்ஷீராப்தி கன்னிகே" (ராகமாலிகா) ஆகிய பாடல்கள் இவர் பாடி பிரபலமான பல பாடல்களில் அடங்கும்.

இவர் திருமலை திருப்பதி தேவஸ்தானம், காஞ்சி சங்கர மடம், பிட்ஸ்பர்க், பென்சில்வேனியா வெங்கடாசலபதி கோவில் மற்றும் கணபதி சச்சிதானந்த ஆச்சிரமம் ஆகியவற்றில் ஆசுதான வித்வானாகவும் இருந்துள்ளார்.

மறைவு 
மகாராஜபுரம் சந்தானம் 1992 சூன் 24 இல் வாகன விபத்தில் காலமானார். இவரைத் தொடர்ந்து இவரது மகன்கள் மகாராஜபுரம் எஸ். ஸ்ரீநிவாசன் மற்றும் மகாராஜபுரம் எஸ். ராமச்சந்திரன், இவரது முதன்மை மாணவர் ஆர். கணேஷ் ஆகியோர் இவரது இசை பாணியைத் தொடர்ந்து வருகின்றனர்.

இவரின் நினைவாக சென்னை தியாகராய நகரில் உள்ள கிரிபித் சாலை, "மகாராஜபுரம் சந்தானம் சாலை" எனப் பெயர் மாற்றம் செய்யப்பட்டது. மிகப் பிரபலமான கிருஷ்ண கான சபாவும், முப்பாத்தம்மன் கோவிலும் இந்த சாலையில் உள்ளன. 'மகாராஜபுரம் சந்தானம் தினம்' ஒவ்வோர் ஆண்டும் டிசம்பர் 3 அன்று அனுசரிக்கப்படுகிறது.

இயற்றிய பாடல்களின் பட்டியல்

விருதுகள் 
 சங்கீத நாடக அகாதமி விருது, 1984. வழங்கியது: சங்கீத நாடக அகாதமி
 சங்கீத கலாநிதி விருது, 1989. வழங்கியது: மியூசிக் அகாதெமி, சென்னை
 இசைப்பேரறிஞர் விருது, 1991. வழங்கியது: தமிழ் இசைச் சங்கம், சென்னை.
 பத்மசிறீ - 1990
 ரிசிகேசில் உள்ள யோகா வேதாந்த பல்கலைக்கழகம் அளித்த "சங்கீத சுதாகரா" விருது
 சிருங்கேரி சந்திரசேகர பாரதியால் அளிக்கப்பட்ட "கான கலாநிதி" விருது 
 காஞ்சி காமகோடி பீடாதிபதி செயந்திர சரசுவதியால் அளிக்கப்பட்ட "சங்கீத சங்கமித்ரா வர்சி" விருது
 கலைமாமணி விருது (தமிழ்நாடு அரசு)

மேற்கோள்கள்

வெளி இணைப்புகள்
Maharajapuram musical family

கருநாடக இசைப் பாடகர்கள்
சங்கீத கலாநிதி விருது பெற்றவர்கள்
1928 பிறப்புகள்
1992 இறப்புகள்
20 ஆம் நூற்றாண்டுக் கருநாடக இசைக் கலைஞர்கள்
இசைப்பேரறிஞர் விருது பெற்றவர்கள்
சங்கீத நாடக அகாதமி விருது பெற்றவர்கள்
சங்கீத சூடாமணி விருது பெற்றவர்கள்
கலைமாமணி விருது பெற்றவர்கள்
பத்மசிறீ விருது பெற்ற தமிழர்கள்
வாக்கேயக்காரர்கள்
தமிழ்நாட்டு இசைக்கலைஞர்கள்
பத்மசிறீ விருது பெற்ற கலைத் துறையினர்
போக்குவரத்து விபத்து இறப்புகள்
எஸ். கே. சிவக்குமார்

எஸ். கே. சிவகுமார் (1953 – 13 ஏப்ரல் 2019) இந்திய அறிவியலாளரும் இந்திய விண்வெளி ஆய்வு மையத்தின் செயற்கைக்கோள் மையத்தின் இயக்குநரும் ஆவார்.   இந்தியாவின் ஆளில்லா  நிலவு துழாவுகை திட்டமான  சந்திரயான்-1 செயலாக்கத்திற்குத் தேவையான தொலை அளவியல் கருவி அமைப்புக்களின் மேம்படுத்தல்களில் முதன்மை  பங்காற்றினார். கர்நாடக மாநிலத்தின் மைசூரைச்  சேர்ந்த சிவக்குமார் இந்தியாவின் ஆழ் விண்வெளி தொலைத்தொடர்பின் தந்தை எனக் கருதப்படுகிறார்.

விருது
பத்ம சிறீ, 2015
கருநாடக அரசு விருது (2008)
நதோஜா விருது (2013)
மதிப்புறு முனைவர் பட்டம், மைசூர் பல்கலைக்கழகம்

மேற்கோள்கள்

வெளி இணைப்புகள்
S. K. Shivkumar, Director of the ISRO satellite tracking system, on talking to Chandrayaan 
ISRO set up antenna for Chandrayan-I mission

1953 பிறப்புகள்
2019 இறப்புகள்
கன்னட மக்கள்
இந்திய விண்வெளித் திட்டங்கள்
இந்திய அறிவியலாளர்கள்
பத்மசிறீ விருது பெற்ற அறிவியலாளர்கள்
இந்தியப் பொறியியலாளர்கள்
கல்விப் பொதுத் தராதர சாதாரண தரம் (இலங்கை)

கல்விப் பொதுத் தராதரம் (சாதாரண தரம்) அல்லது க.பொ.த (சா/த) இலங்கையிலுள்ள கல்விப் பொதுத் தராதர தகமையாகும். இது பரீட்சைகள் திணைக்களத்தினாலும் கல்வி அமைச்சினாலும் நடத்தப்படுகிறது. இது பிரித்தானிய சாதாரண தர படிநிலையின் அடிப்படையில் அமைந்தது. சாதாரண தரம் மாணவர்களால் மேல் இரண்டாம் கல்வியின் இறுதியில் (தரம் 9, 10) எடுக்கப்படுகிறது. 15-16 வயது காலத்தில் வெளியிலிருந்து அல்லது பாடசாலையில் கல்வி பயிலும் மாணவர்களால் தோற்றப்படுகிறது. இதன் பரீட்சைகள் சிங்களம், தமிழ், ஆங்கில ஆகிய மொழி மூலங்களில் நடைபெறுகிறது.

உசாத்துணை

இவற்றையும் பார்க்க
 இலங்கையில் கல்வி

வெளி இணைப்புகள்
Ministry of education
Ordinary Level in eduLanka 
Department of Examination
எடியுலங்கா தமிழ் - இணையக் கல்வி 
EduLanka

இலங்கையில் கல்வித் தகுதிகள்
கல்விப் பொதுத் தராதர உயர் தரம் (இலங்கை)

கல்விப் பொதுத் தராதரம் (உயர் தரம்) அல்லது க.பொ.த (உ/த) இலங்கையிலுள்ள கல்விப் பொதுத் தராதர தகமையாகும். இது பரீட்சைகள் திணைக்களத்தினாலும் கல்வி அமைச்சினாலும் நடாத்ததப்படுகிறது. இது பிரித்தானிய சாதாரண உயர் படிநிலையின் அடிப்படையில் அமைந்தது. கல்விப் பொதுத் தராதர சாதாரண தரம் தேறிய மாணவர்கள் கட்டாயமற்ற இரண்டு வருடங்களின் பின்பு (தரம் 11 மற்றும் 12 அல்லது பாடசாலை மூலமற்ற விண்ணப்பதாரிகள்) இப்பரீட்சையினை எழுத முடியும். அனேகமானவர்கள் குறிப்பிட்ட பாடசாலைகள் மூலம் பரீட்சைக்கு விண்ணப்பிக்க, பாடசாலைக் கல்வியை விட்டவர்கள் தனியாக விண்ணப்பிக்க முடியும். இத்தகைமை இலங்கை பல்கலைக்கழகங்களுக்கான அனுமதிப் பரீட்சையாகவும் பயன்படுகின்றது. பரீட்சைகள் சிங்களம், தமிழ் மற்றும் ஆங்கிலம் ஆகிய மொழிகளில் நடாத்தப்படுகின்றது.

கற்கைகள்
பாடசாலை மாணவர்கள் பரீட்சைக்குத் தேற்ற 2 ஆண்டுகள் பாடசாலையில் படித்திருக்க வேண்டும். பரீட்சைகள் ஐந்து முதன்மை கற்கை நெறிகளில் நடைபெறும்.
 பெளதீக விஞ்ஞானம் - இணைந்த கணிதம், பெளதீகம் மற்றும் வேதியியல்
 உயிரியல் விஞ்ஞானம் - உயிரியல் (தாவரவியல் மற்றும் விலங்கியல்) இணைந்த பெளதீகம் மற்றும் வேதியியல்
 வர்த்தகம் மற்றும் கணக்கியல் இதனுடன் கீழே காணப்படும் ஏதேனும் ஒரு பாடத்தை தெரிவுசெய்ய வேண்டும்.   1. வியாபார புள்ளிவிபரவியல். 2. புவியியல் 3.அரசியல் 4.வரலாறு (இலங்கை வரலாறுடன் இந்திய வரலாறு அல்லது ஐராேப்பா வரலாறு அல்லது உலக வரலாறு)  5.லாஜிக் விஞ்ஞான முறை   6.ஆங்கிலம்  7.ஜேர்மன்  8. பிரஞ்சு  9.விவசாயம்  10.இணைந்த கணிதம்  11.I.C.T
கலை
 தொழினுட்பம்

உசாத்துணை

இவற்றையும் பார்க்க
 இலங்கையில் கல்வி

வெளி இணைப்புகள்
Ministry of education
Ordinary Level in eduLanka 
Department of Examination
எடியுலங்கா தமிழ் - இணையக் கல்வி 
EduLanka

இலங்கையில் கல்வித் தகுதிகள்
அபிவிருத்தி வங்கி

இலாப நோக்கம் என்பதை விட நாட்டின் பொதுப் பொருளாதார அபிவிருத்தியை நோக்கமாகக் கொண்டு இயங்கும் வங்கி அமைப்புக்கள் அபிவிருத்தி வங்கிகள் எனப்படும். நீண்டகால முதலீட்டு வழிமுறையாக உள்நாட்டு வெளிநாட்டு நிதியை சேகரித்தல் அவற்றை தேசிய திட்டமிடலின் கீழ் விநியோகித்தல் பொருளாதார அபிவிருத்திக்கான நடுத்தர மற்றும் நீண்ட கால கடன் வழங்கும் நிறுவனமாகவும் இவை காணப்படுகின்றன.

மேற்கோள்கள்

வங்கியியல்
அமுக்கவியலாப் பாய்வு

பாய்ம இயக்கவியலில் அமுக்கவியலாப் பாய்வு (Incompressible flow) எனப்படுவது யாதெனின், பாய்வு முழுமைக்கும் ஒரு நுண்பாய்மத்தொகுதியின் அடர்த்தி மாறாமலிருக்கும் பாய்வைக் குறிப்பதாகும்.  அமுக்கவியலாத் தன்மையை கணித வடிவத்தில் குறிப்பதாயின், பாய்மத் திசைவேகத்தின் விரிதல் சுழியமாகும்.

அமுக்கவியலாப் பாய்வானது, பாய்மம் அமுக்கவியலாதது என்று குறிப்பதில்லை.  மாறாக, அமுக்குமைப் பாய்வுகளும் ஒரு குறிப்பிட்ட அளவு வரை (ஒரு குறிப்பிட்ட திசைவேகம் வரை) அமுக்கவியலாததாகப் பாவிக்கப்பட்டு பாய்வுப் புதிர்கள் தீர்க்கப்படலாம் என்பதையே குறிக்கிறது.  பாய்வின் திசைவேகத்தோடு நகரும் ஒரு நுண்பாய்மத்தொகுதியின் அடர்த்தி பாய்வில் மாறாமலிருப்பின் அது அமுக்கவியலாப் பாய்வாகும்.

மேற்கோள்கள்

பாய்ம இயக்கவியல்
வில்பத்து தேசிய வனம்

வில்பத்து சரணாலயத்தின் அமைவிடம், அனுராதபுரத்தில் இருந்து 30 கி.மீ தூரத்தில் (கொழும்பில் இருந்து 180 கி.மீ) வட மத்திய, வட மேல் மாகாணங்களில் கடல் மட்டத்திலிருந்து 152 மீட்டர் உயரத்தில் அமைந்துள்ளது. இதன் தெற்கு எல்லையாக மோதரகம் ஆறும் வடக்கு எல்லையாக கலா ஓயாவையும், மேற்கு எல்லையாக இந்து சமுத்திரத்தையும் கொண்டுள்ளது.  வில்பத்துவே இலங்கையில் உள்ள பெரிய சரணாலயம் ஆகும். இதன் பரப்பளவு 131, 693 ஹெக்டேயர் ஆகும். இங்கு 60க்கும் மேற்பட்ட குளங்களும், ஏரிகளும் உள்ளடங்கும்.

இங்கு ஆண்டுக்கான சராசரி வெப்பநிலை 27.2 செல்சியசாக காணப்படுகிறது. மழை வீழ்ச்சி ஆண்டுக்கு 1000மிமி ஆகும். இலங்கையின் வறண்ட வலயத்தில் அமைந்திருந்தாலும் அதிகமான நீர் நிலைகள் காணப்படுகின்றன. வட கீழ் பருவக் காற்று மூலமும், மார்ச் ஏப்ரல் மாதங்களில் பருவ மழை மூலமும் நீரைப் பெற்றுக் கொள்ளும் வில்பத்துவில் ஏப்ரல் முதல் செப்டம்பர் வரை உலர் கால நிலையாகவே காணப் படுகிறது.

அதிகம் மழை பெறும் பகுதிகளில் உயர்ந்த மரங்களை கொண்ட அடர்ந்த காடுகளும், கடல் சார்ந்த பகுதிகளில் உவர் நீர்த் தாவரங்களும், மற்றும் பற்றைக் காடுகளும், புதர்க் காடுகளும் வில்பத்துவில் உள்ளடங்குகிறது.

பிராணிகள்
இந்த பூங்காவில் சிறுத்தைகள், யானைகள், நரிகள், ஓநாய்கள், மான்கள் போன்ற விலங்குகளும் 120 வகையான பறவைகளும் வாழ்கின்றன.

மேற்கோள்கள்

மழைக்காடுகள்
உலர் காடுகள்
ஊசியிலைக் காடுகள்
இலங்கைக் காடுகள்
இலங்கைப் புன்னிலங்கள்
திமிசுத்தாரை

திமிசுத்தாரை (Ramjet) எனப்படுபவை ஒருவகை காற்றெரி தாரைப் பொறிகளாகும்.  இவை வழமையான சுழலும் அமுக்கிகள் ஏதுமற்று, பொறியின் முன்னேறும் இயக்கத்தை வைத்தே உள்வரும் காற்றை அமுக்குகின்றன.  இவை சுழிய வேகத்தில் உந்துவிசையை உருவாக்குவதில்லை, எனவே நிலையாயிருக்கும் ஒரு வானூர்தியை இவற்றால் நகர்த்தவியலாது.  ஆகையால் இப்பொறிகள் செயல்பட ஆரம்பிக்கும் வேகம் வரைக்கும் வேறுவகையான உந்துகைத் தொகுதிகள் பயன்படுத்தப்படுகின்றன.  திமிசுத்தாரைகள் சிறப்பாகச் செயல்புரிய குறிப்பிட்ட அளவு வேகம் தேவை, பொதுவாக மாக் 3 வேகத்துக்கருகில் இவை மிகச் சிறப்பாகச் செயல்புரிகின்றன.  பொதுவாக திமிசுத்தாரைகள் மாக் 6 வேகம் வரையிலும் பயன்படுத்தப்படுகின்றன.

அதிவேகப் பயன்பாடுகளுக்காக சிறிய மற்றும் எளிமையான வடிவமைப்பு கொண்ட பொறிகள் தேவைப்படும் இடங்களில் திமிசுத்தாரைகள் பயன்படுத்தப்படுகின்றன, எ-கா: ஏவுகணைகள்.  பலநேரங்களில் திமிசுத்தாரைகள், துடிப்புத்தாரைகளோடு (Pulsejet) குழப்பிக்கொள்ளப்படுகின்றன; இவற்றுக்கிடையேயான முக்கிய வேறுபாடு - திமிசுத்தாரைகள் தொடர்ச்சியாக எரிதல் செயல்முறையுடையவை, ஆனால் துடிப்புத்தாரைகள் விட்டுவிட்டு எரியும் செயல்முறை உடையவை.

மேற்கோள்கள்

வெப்ப இயந்திரவியல் பாகங்கள்
தாரைப் பொறிகள்